Carl Trond Nedberg

Carl Trond Nedberg (født 1917, død 2004) var en norsk organist og dirigent fra Narvik. Han var født i Sandar ved Sandefjord, var organist på Voss fra 1942 og i Narvik fra 1952. 

Sammen med sin kone Norma engasjerte han seg i mange sider av kulturlivet, blant annet som dirigent for Narvik byorkester og Narvik Operakor.

Han hadde artium fra 1937 og organisteksamen fra Musikkonservatoriet i Oslo 1940.

Nedberg ble tildelt Kongens fortjenstmedalje i sølv i 2002, Nordland fylkes kulturpris i 1976 og Narvik kommunes kulturpris i 1980.

Referanser

Eksterne lenker 
 narvikbyorkester.no Historie
 fremover.no «Hedrer Nedberg med hans favorittrekviem»

Norske organister
Norske dirigenter
Kongens fortjenstmedalje i sølv
Personer fra Narvik kommune